CELEX: 32021D0477
Language: fi
Date: 2021-03-18 00:00:00
Title: Komission täytäntöönpanopäätös (EU) 2021/477, annettu 18 päivänä maaliskuuta 2021, salmonellan valvontaa tietyissä elävissä eläimissä ja eläinperäisissä tuotteissa koskevien Suomen ja Ruotsin kansallisten ohjelmien muutosten hyväksymisestä (tiedoksiannettu numerolla C(2021) 1672) (Ainoastaan suomen- ja ruotsinkieliset tekstit ovat todistusvoimaisia)

22.3.2021   
               
               
                  FI
               
               
                  Euroopan unionin virallinen lehti
               
               
                  L 99/75
               
            
         KOMISSION TÄYTÄNTÖÖNPANOPÄÄTÖS (EU) 2021/477,
         annettu 18 päivänä maaliskuuta 2021,
         salmonellan valvontaa tietyissä elävissä eläimissä ja eläinperäisissä tuotteissa koskevien Suomen ja Ruotsin kansallisten ohjelmien muutosten hyväksymisestä
         
            
               (tiedoksiannettu numerolla C(2021) 1672)
            
         
         (Ainoastaan suomen- ja ruotsinkieliset tekstit ovat todistusvoimaisia)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta 17 päivänä marraskuuta 2003 annetun Euroopan parlamentin ja neuvoston asetuksen (EY) N:o 2160/2003 (1) ja erityisesti sen 6 artiklan 3 kohdan,
         sekä katsoo seuraavaa:
         
                     (1)
                  
                  
                     Suomen esittämä eräiden elävien eläinten ja eläintuotteiden salmonellatarkastuksia koskeva toimenpideohjelma, joka kattaa muun muassa jalostus-, tuotanto- ja teurastusnaudat ja -siat sekä naudan-, sian- ja siipikarjanlihan, hyväksyttiin komission päätöksellä 94/968/EY (2).
                  
               
                     (2)
                  
                  
                     Ruotsin esittämä tiettyjen elävien eläinten ja eläintuotteiden salmonellan valvontaa koskeva toimintaohjelma, joka kattaa muun muassa jalostus-, tuotanto- ja teurastusnaudat ja -siat sekä naudan-, sian- ja siipikarjanlihan, hyväksyttiin komission päätöksellä 95/50/EY (3).
                  
               
                     (3)
                  
                  
                     Suomen toimittama salmonellan valvontaa lajin Gallus gallus jalostusparvissa koskeva kansallinen ohjelma hyväksyttiin komission päätöksellä 2006/759/EY (4), Suomen toimittama salmonellan valvontaa lajin Gallus gallus munivien kanojen parvissa koskeva kansallinen ohjelma hyväksyttiin komission päätöksellä 2007/848/EY (5), Suomen toimittama salmonellan valvontaa lajin Gallus gallus broileriparvissa koskeva kansallinen ohjelma hyväksyttiin komission päätöksellä 2008/815/EY (6) ja Suomen toimittama salmonellan valvontaa kalkkunoissa koskeva kansallinen ohjelma hyväksyttiin komission päätöksellä 2009/771/EY (7).
                  
               
                     (4)
                  
                  
                     Salmonellan valvontaa lajin Gallus gallus jalostusparvissa koskevan Suomen valvontaohjelman muutokset hyväksyttiin komission päätöksellä 2007/849/EY (8).
                  
               
                     (5)
                  
                  
                     Suomi toimitti 10 päivänä maaliskuuta 2020 komission hyväksyttäviksi muutokset eräiden elävien eläinten ja eläintuotteiden salmonellatarkastuksia koskevaan toimenpideohjelmaansa naudan- ja sianlihan, siipikarjanlihan sekä jalostus-, tuotanto- ja teurastusnautojen ja -sikojen osalta sekä muutokset salmonellan valvontaa lajin Gallus gallus jalostusparvissa, lajin Gallus gallus munivien kanojen parvissa, lajin Gallus gallus broileriparvissa ja kalkkunoissa koskeviin kansallisiin ohjelmiinsa.
                  
               
                     (6)
                  
                  
                     Ruotsi toimitti 26 päivänä marraskuuta 2019 komissiolle hyväksyttäviksi muutokset tiettyjen elävien eläinten ja eläintuotteiden salmonellan valvontaa koskevaan toimintaohjelmaansa naudan- ja sianlihan sekä jalostus-, tuotanto- ja teurastusnautojen ja -sikojen osalta.
                  
               
                     (7)
                  
                  
                     Näihin ohjelmiin ehdotetut muutokset esiteltiin jäsenvaltioille pysyvän kasvi-, eläin-, elintarvike- ja rehukomitean kokouksessa 10 päivänä joulukuuta 2020. Niissä otetaan huomioon Suomen ja Ruotsin tilanteen kehittyminen ja noudatetaan asetuksessa (EY) N:o 2160/2003 säädettyjä vaatimuksia.
                  
               
                     (8)
                  
                  
                     Ehdotetut muutokset olisi näin ollen hyväksyttävä.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään naudan- ja sianlihaa, siipikarjanlihaa sekä jalostus-, tuotanto- ja teurastusnautoja ja -sikoja koskevat muutokset, jotka Suomi on toimittanut 10 päivänä maaliskuuta 2020 ja jotka koskevat sen eräiden elävien eläinten ja eläintuotteiden salmonellatarkastuksista esittämää toimenpideohjelmaa, joka hyväksyttiin päätöksellä 94/968/EY.
         
         
            2 artikla
            Hyväksytään naudan- ja sianlihaa sekä jalostus-, tuotanto- ja teurastusnautoja ja -sikoja koskevat muutokset, jotka Ruotsi on toimittanut 26 päivänä marraskuuta 2019 ja jotka koskevat sen tiettyjen elävien eläinten ja eläintuotteiden salmonellan valvonnasta esittämää toimintaohjelmaa, joka hyväksyttiin päätöksellä 95/50/EY.
         
         
            3 artikla
            Hyväksytään Suomen 10 päivänä maaliskuuta 2020 toimittamat muutokset sen salmonellan valvontaa lajin Gallus gallus jalostusparvissa koskevaan kansalliseen ohjelmaan, joka hyväksyttiin päätöksellä 2006/759/EY.
         
         
            4 artikla
            Hyväksytään Suomen 10 päivänä maaliskuuta 2020 toimittamat muutokset sen salmonellan valvontaa lajin Gallus gallus munivien kanojen parvissa koskevaan kansalliseen ohjelmaan, joka hyväksyttiin päätöksellä 2007/848/EY.
         
         
            5 artikla
            Hyväksytään Suomen 10 päivänä maaliskuuta 2020 toimittamat muutokset sen salmonellan valvontaa lajin Gallus gallus broileriparvissa koskevaan kansalliseen ohjelmaan, joka hyväksyttiin päätöksellä 2008/815/EY.
         
         
            6 artikla
            Hyväksytään Suomen 10 päivänä maaliskuuta 2020 toimittamat muutokset sen salmonellan valvontaa kalkkunoissa koskevaan kansalliseen ohjelmaan, joka hyväksyttiin komission päätöksellä 2009/771/EY.
         
         
            7 artikla
            Tämä päätös on osoitettu Suomen tasavallalle ja Ruotsin kuningaskunnalle.
         
         
            Tehty Brysselissä 18 päivänä maaliskuuta 2021.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 325, 12.12.2003, s. 1.
         
            (2)  Komission päätös 94/968/EY, tehty 28 päivänä joulukuuta 1994, Suomen esittämän eräiden elävien eläinten ja eläintuotteiden salmonellatarkastuksia koskevan toimenpideohjelman hyväksymisestä (EYVL L 371, 31.12.1994, s. 36).
         
            (3)  Komission päätös 95/50/EY, tehty 23 päivänä helmikuuta 1995, Ruotsin esittämän tiettyjen elävien eläinten ja eläintuotteiden salmonellan valvontaa koskevan toimintaohjelman hyväksymisestä (EYVL L 53, 9.3.1995, s. 31).
         
            (4)  Komission päätös 2006/759/EY, tehty 8 päivänä marraskuuta 2006, tiettyjen salmonellan valvontaa lajin Gallus gallus jalostusparvissa koskevien kansallisten ohjelmien hyväksymisestä (EUVL L 311, 10.11.2006, s. 46).
         
            (5)  Komission päätös 2007/848/EY, tehty 11 päivänä joulukuuta 2007, tiettyjen salmonellan valvontaa lajin Gallus gallus munivien kanojen parvissa koskevien kansallisten ohjelmien hyväksymisestä (EUVL L 333, 19.12.2007, s. 83).
         
            (6)  Komission päätös 2008/815/EY, tehty 20 päivänä lokakuuta 2008, tiettyjen salmonellan valvontaa lajin Gallus gallus broileriparvissa koskevien kansallisten ohjelmien hyväksymisestä (EUVL L 283, 28.10.2008, s. 43).
         
            (7)  Komission päätös 2009/771/EY, tehty 20 päivänä lokakuuta 2009, tiettyjen salmonellan valvontaa kalkkunoissa koskevien kansallisten ohjelmien hyväksymisestä (EUVL L 275, 21.10.2009, s. 28).
         
            (8)  Komission päätös 2007/849/EY, tehty 12 päivänä joulukuuta 2007, salmonellan valvontaa lajin Gallus gallus jalostusparvissa koskevan Suomen kansallisen ohjelman muutosten hyväksymisestä (EUVL L 333, 19.12.2007, s. 85).